ET
C 15/28
Euroopa Liidu Teataja
16.1.2023
Põhikohtuasja pooled Kaebaja: AB Vastustaja: Finanzamt Köln-Süd
Eelotsuse küsimus Kas Euroopa Ühenduse ja selle liikmesriikide ning Šveitsi Konföderatsiooni vahel sõlmitud ja 1. juunil 2002 jõustunud kokkulepet isikute vaba liikumise kohta (1) (edaspidi „EÜ-Šveitsi kokkulepe“), eelkõige kokkuleppe artikleid 7 ja 15 koostoimes kokkuleppe I lisa artikli 9 lõikega 2 (õigus võrdsele kohtlemisele) tuleb tõlgendada nii, et viidatud sätetega on vastuolus liikmesriigi õigusnormid, mille kohaselt võivad EL liikmesriigi / EMP osalisriigi (sealhulgas Saksamaa) kodanikust töötajad, kelle elukoht või harilik viibimiskoht on Saksamaal või mõnes muus EL liikmesriigis / EMP osalisriigis, Saksamaal töölepingu alusel töötamiselt saadud maksustatavat tulu vabatahtlikult deklareerida („tulu vabatahtlik deklareerimine“), selleks et kulude (kutsetegevusega seotud kulud) arvessevõtmise ning töötasult kinnipeetava maksu – mis on Saksamaal maksu mahaarvamise menetluse käigus kinni peetud – mahaarvamise kaudu tulumaksu tagasi saada, kuid kõnealusest õigusest on ilma jäetud Šveitsis elavad Saksa ja Šveitsi kodanikud?
(1)
EÜT 2002, L 114, lk 6; ELT eriväljaanne 11/41, lk 89.
Eelotsusetaotlus, mille on esitanud Bundesarbeitsgericht (Saksamaa) 10. oktoobril 2022 – JK versus Kirchliches Krankenhaus (Kohtuasi C-630/22) (2023/C 15/30) Kohtumenetluse keel: saksa Eelotsusetaotluse esitanud kohus Bundesarbeitsgericht
Põhikohtuasja pooled Hageja, vastustaja apellatsioonimenetluses ja kassatsioonkaebuse esitaja: JK Kostja, apellatsioonkaebuse esitaja ja vastustaja kassatsioonimenetluses: Kirchliches Krankenhaus
Eelotsuse küsimused 1.
Kas liidu õigusega, eelkõige nõukogu 27. novembri 2000. aasta direktiiviga 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (1) (edaspidi „direktiiv 2000/78“) on Euroopa Liidu põhiõiguste harta (edaspidi „harta“) artiklit 21 arvestades kooskõlas, kui riigisisesed õigusnormid sätestavad, et usutunnistusel põhineva eetosega eraorganisatsioon a) võib pidada oma teenistuses töötamiseks sobimatuks isikuid, kes on enne töösuhte sõlmimist lahkunud teatud usukogukonnast, või b) võib tema heaks töötavatelt isikutelt nõuda, et nad ei oleks enne töösuhte sõlmimist lahkunud teatud usukogukonnast, või c) võib seada töösuhte jätkumise sõltuvusse sellest, kas tema heaks töötav isik, kes on enne töösuhte sõlmimist lahkunud teatud usukogukonnast, astub uuesti selle kogukonna liikmeks, kui ta üldiselt ei nõua, et tema heaks töötavad isikud kuuluksid sellesse usukogukonda?